
ΑΘΗΝΑ 01/09/2026
ΑΡ. ΠΡΩΤ.: 985
ΕΦΥΓΕ ΑΠΟ ΤΗ ΖΩΗ Η ΣΥΝΑΔΕΛΦΟΣ 
ΦΙΛΙΠΠΑΤΟΥ ΒΑΣΩ 
ΜΑΧΗΤΡΙΑ ΤΟΥ ΥΓΕΙΟΝΟΜΙΚΟΥ ΚΙΝΗΜΑΤΟΣ


Έφυγε από τη ζωή η συνάδελφος Φιλιππάτου Βάσω που υπηρέτησε επί σειρά ετών ως Διευθύντρια στο Γενικό Ογκολογικό Νοσοκομείο Κηφισιάς.


Διετέλεσε Γενικός Σύμβουλος στη ΠΟΕΔΗΝ και επί σειρά ετών Πρόεδρος Σωματείου.


Ήταν μια δυναμική μαχήτρια του Υγειονομικού Κινήματος, υπερασπίστρια του Εθνικού Συστήματος Υγείας και των εργασιακών δικαιωμάτων των υγειονομικών υπαλλήλων. 


Ακόμη και συνταξιούχος δεν σταμάτησε στιγμή να ενδιαφέρεται για την αναβάθμιση των παρεχόμενων υπηρεσιών του Εθνικού Συστήματος Υγείας, για την επίλυση των δίκαιων προβλημάτων των εργαζομένων.


Πάντα ήταν διαθέσιμη να υποβάλει με το σπουδαίο μειλίχιο τρόπο, προτάσεις για την αναβάθμιση των παρεχόμενων υπηρεσιών.

Συλλυπητήρια  στους οικείους της, στους συναδέλφους του Νοσοκομείου ΓΟΝΚ και σε  όλους τους γνωστούς και φίλους της εκλιπούσας. 

Το Υγειονομικό Κίνημα από σήμερα είναι φτωχότερο.

